CELEX: 51997PC0587(02)
Language: da
Date: 1997-11-14
Title: Forslag til Rådets afgørelse om regler for virksomheders, forskningscentres og universiteters deltagelse i forskning med henblik på gennemførelse af det femte rammeprogram for Det Europæiske Atomenergifællesskab (Euratom) (1998-2002)

Avis juridique important

|

51997PC0587(02)

Forslag til Rådets afgørelse om regler for virksomheders, forskningscentres og universiteters deltagelse i forskning med henblik på gennemførelse af det femte rammeprogram for Det Europæiske Atomenergifællesskab (Euratom) (1998-2002)  

EF-Tidende nr. C 040 af 07/02/1998 s. 0022

Forslag til Rådets afgørelse om regler for virksomheders, forskningscentres og universiteters deltagelse i forskning med henblik på gennemførelse af det femte rammeprogram for Det Europæiske Atomenergifællesskab (Euratom) (1998-2002) (98/C 40/09) (EØS-relevant tekst) KOM(97) 587 endelig udg./2 - 97/0310(CNS) (Forelagt af Kommissionen den 16. december 1997)(Annulerer og erstatter den tekst, der offentliggjordes i EFT C 3 af 7. januar 1998)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Atomenergifællesskab, særlig artikel 7,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Femte rammeprogram for Det Europæiske Atomenergifællesskabs (Euratom) indsats inden for forskning og uddannelse (1998-2002) (i det følgende benævnt »femte rammeprogram«) blev vedtaget ved Rådets afgørelse . ./. . ./Euratom; de betingelser for finansieringsbidrag fra Fællesskabet, som fremgår af bilag III til denne afgørelse, skal suppleres med andre bestemmelser vedrørende virksomheders, forskningscentres og universiteters deltagelse i forskning;de nye bestemmelser bør indgå i en komplet, sammenhængende og gennemskuelig ramme;regler for virksomheders, forskningscentres og universiteters deltagelse bør tage hensyn til den indirekte aktion inden for forskning, demonstration og undervisning (FDU-aktion); de afhænger af, om deltageren er hjemmehørende i henholdsvis en medlemsstat eller associeret stat eller i et tredjeland samt af deltagerens retlige struktur;retlige enheder hjemmehørende i tredjelande har mulighed for at deltage, i særdeleshed på grundlag af internationale aftaler; aftaler indgået med Fællesskabet, navnlig på grundlag af traktatens artikel 101, gennemføres under overholdelse af princippet om gensidighed og med beskyttelse af intellektuelle og industrielle ejendomsrettigheder; retlige enheder hjemmehørende i Fællesskabet skal derfor have reel adgang til de pågældende tredjelandes forskningsprogrammer;Det Fælles Forskningscenter (FFC) deltager i indirekte FDU-aktioner på lige fod med retlige enheder etableret i en medlemsstat eller i en associeret stat;Fællesskabets finansieringsbidrag udbetales til deltagerne på grundlag af de dokumenterede støtteberettigede omkostninger i forbindelse med den indirekte FDU-aktion, hvilket dog ikke udelukker, at andre, mere hensigtsmæssige metoder kan anvendes;FDU-aktiviteter bør gennemføres i overensstemmelse med principperne for forsvarlig økonomisk forvaltning;i det for opfyldelse af målene nødvendige omfang kan der i programmet for forskning og uddannelse på området kontrolleret termonuklear fusion og kerneenergisystemer fastsættes nærmere eller supplerende bestemmelser for virksomheders, forskningscentres og universiteters deltagelse i forskning;bestemmelserne vedrørende formidling af viden fremgår af traktatens artikel 12-29;for at sikre sammenhæng mellem de forskningsaktiviteter, der gennemføres i medfør af femte rammeprogram, og dem, der gennemføres i medfør af Europa-Parlamentets og Rådets afgørelse . ./. . ./EF om femte rammeprogram for Det Europæiske Fællesskabs indsats inden for forskning teknologisk udvikling og demonstration (1998-2002), bør Rådets afgørelse . ./. . ./EF om regler for virksomheders, forskningscentres og universiteters deltagelse i forskning samt regler for formidling af forskningsresultater vedtages samtidig med nærværende afgørelse og for samme periode -TRUFFET FØLGENDE AFGØRELSE:KAPITEL I: ALMINDELIGE BESTEMMELSER Artikel 1 DefinitionerI denne afgørelse forstås ved:a) »FDU-aktiviteter«: aktiviteter inden for forskning, demonstration og uddannelse som angivet i bilag II til femte rammeprogramb) »indirekte FDU-aktioner«: en af de to gennemførelsesformer for FDU-aktiviteter som angivet i bilag III til femte rammeprogram. De udføres af tredjemand i henhold til kontrakter indgået med Fællesskabet, idet FFC kan deltage på de i artikel 6 anførte betingelserc) »associeret stat«: en stat, der er part i en international aftale indgået med Fællesskabet, navnlig på grundlag af traktatens artikel 101, i henhold til hvilken staten bidrager finansielt til femte rammeprogram. Aftalen skal vedrøre samarbejde inden for forskning og uddannelsed) »tredjeland«: en stat, som hverken er medlemsstat eller associeret state) »retlig enhed«:- fysiske personer, eller- juridiske personer, dersom de er oprettet i overensstemmelse med gældende fællesskabsret eller national ret og har status som juridisk person eller har rets- og handleevne, og i eget navn kan indgå kontrakter og møde for rettenf) »international organisation«: enhver anden statssammenslutning end Fællesskabet, etableret på grundlag af en traktat eller en akt af lignende rækkevidde, med fælles organer og status som en international juridisk person, der adskiller sig fra dens deltagende staterg) »FDU's potentielle brugere«: retlige enheder, internationale organisationer eller FFC, som på grund af sine behov eller kapacitet - det være sig af videnskabelig, teknologisk, økonomisk eller samfundsmæssig art - i særlig grad kan medvirke til at nyttiggøre, eller lade nyttiggøre, viden, der hidrører fra indirekte FDU-aktioner.KAPITEL II: REGLER FOR VIRKSOMHEDERS, FORSKNINGSCENTRES OG UNIVERSITETERS DELTAGELSE Artikel 2 AnvendelsesområdeUnder forudsætning af at reglerne i traktatens artikel 10 overholdes, gælder reglerne i dette kapitel for deltagelse af retlige enheder og internationale organisationer samt FFC i indirekte FDU-aktioner.AFDELING 1: BETINGELSER FOR DELTAGELSE Artikel 3 Antallet af deltagere i indirekte FDU-aktioner1. Indirekte FDU-aktioner gennemføres af:a) mindst to retlige enheder, der er indbyrdes uafhængige og etableret i to forskellige medlemsstater eller i en medlemsstat og en associeret stat, ellerb) mindst én retlig enhed, der er etableret i en medlemsstat eller en associeret stat, og FFC, ellerc) en eller flere retlige enheder etableret i et tredjeland eller internationale organisationer, i samarbejde med det mindste antal retlige enheder etableret i en medlemsstat eller en associeret stat og FFC, som krævet i litra a) eller b).2. Hvis indirekte FDU-aktioner gennemføres af en enkelt deltager, enten på grund af FDU-aktivitetens art eller på grund af arten af den indirekte FDU-aktion, skal dette være:a) en retlig enhed etableret i en medlemsstat, i en associeret stat eller i et tredjelandb) en international organisationc) FFC.Artikel 4 Betingelser for deltagelse af retlige enheder i medlemsstater og associerede stater1. Retlige enheder etableret i en medlemsstat eller i en associeret stat kan deltage i indirekte FDU-aktioner og modtage finansieringsbidrag under femte rammeprogram, såfremt de:a) hvad angår indirekte FDU-aktioner, bortset fra de i litra b) og c) nævnte:- gennemfører eller står i begreb med at gennemføre FDU-aktiviteter, eller- medvirker til at formidle og nyttiggøre resultater fra FDU-aktiviteter, eller- er potentielle brugere af FDU-resultaterb) hvad angår tematiske net og samordnede aktioner:- opfylder mindst en af betingelserne i litra a), eller- råder over sådan viden inden for den pågældende forskning, at de kan bibringe det planlagte arbejde en betydelig kvalitetsmæssig merværdic) hvad angår ledsageforanstaltninger har den fornødne tekniske kompetence til at gennemføre den indirekte FDU-aktion.2. Når formålet med den indirekte FDU-aktion gør det muligt, skal de i stk. 1 nævnte retlige enheder i det væsentlige udføre arbejdet på medlemsstaternes eller de associerede staters område.Artikel 5 Betingelser for deltagelse af retlige enheder fra tredjelande og af internationale organisationer1. Retlige enheder etableret i et tredjeland og internationale organisationer kan deltage i indirekte FDU-aktioner uden finansieringsbidrag under femte rammeprogram, jf. dog betingelserne i stk. 2, såfremt:a) deltagelsen er af interesse for Fællesskabets politikb) antallet af deltagere i forslaget til den indirekte FDU-aktion opfylder betingelserne i artikel 3, ogc) betingelserne i artikel 4, stk. 1, er overholdt for så vidt angår retlige enheder i medlemsstater eller associerede stater.2. Retlige enheder etableret i et tredjeland kan deltage:a) uden finansieringsbidrag under femte rammeprogram:- i programmet for forskning og uddannelse på området kontrolleret termonuklear fusion og kerneenergisystemer, som det tredjeland, hvori de er etableret, har adgang til på grundlag af en international aftale om samarbejde inden for forskning og uddannelse, indgået med Fællesskabet, navnlig på grundlag af traktatens artikel 101, under overholdelse af de i aftalen fastsatte principper, betingelser og begrænsninger- i det i første led nævnte program for forskning og uddannelse, som det tredjeland, de er etableret i, har adgang til uden en international aftale- i andre end de i første og andet led nævnte tilfælde, i det i første led nævnte program for forskning og uddannelse, såfremt deltagelsen er behørigt begrundet, dvs. væsentlig for gennemførelsen af hele eller en del af programmet for forskning og uddannelse under hensyntagen til dettes målsætningerb) undtagelsesvis med finansieringsbidrag under femte rammeprogram, såfremt den retlige enhed kan henføres under et af de i litra a) nævnte tilfælde, og finansieringen er behørigt begrundet, dvs. væsentlig for at nå den pågældende indirekte FDU-aktions målsætninger.Nærværende litra gælder dog ikke for uddannelsesstipendier som defineret i bilag III til femte rammeprogram.3. For så vidt angår FDU-aktiviteter, der er specifikke for landene i Central- og Østeuropa eller for landene, som indgik i det tidligere Sovjetunionen, kan retlige enheder etableret i et af disse tredjelande deltage og modtage finansieringsbidrag under femte rammeprogram i henhold til bestemmelserne i programmet for forskning og undervisning på området kontrolleret termonuklear fusion og kerneenergisystemer, såfremt de pågældende retlige enheder opfylder betingelserne i stk. 1.4. Internationale organisationer kan undtagelsesvis modtage finansieringsbidrag under femte rammeprogram i følgende tilfælde:a) i forbindelse med indirekte FDU-aktioner bortset fra ledsageforanstaltninger, såfremt:- finansieringen er behørigt begrundet, dvs. væsentlig for at nå den indirekte FDU-aktions målsætninger, og- organisationer råder over eller står i begreb med at råde over en grundlæggende struktur for det planlagte arbejde, beliggende:i) i en medlemsstat eller i en associeret stat, ellerii) i et tredjeland, under forudsætning af at denne struktur er absolut nødvendig for at kunne gennemføre det planlagte arbejdeb) i forbindelse med ledsageforanstaltninger, såfremt den råder over den fornødne tekniske kompetence, som ikke uden videre eller slet ikke er til rådighed i medlemsstaterne eller de associerede stater.Artikel 6 Betingelser for FFC's deltagelseMed forbehold af de budgetmæssige og administrative foranstaltninger, der er nødvendige for at FFC kan deltage i indirekte FDU-aktioner, er FFC underlagt samme betingelser og har samme rettigheder og forpligtelser som retlige enheder, der er etableret i en medlemsstat eller i en associeret stat, som deltager i indirekte FDU-aktioner.Artikel 7 Betingelser vedrørende ressourcer1. Retlige enheder, internationale organisationer og FFC skal:- ved indgivelsen af forslag til indirekte FDU-aktioner mindst råde over de potentielle ressourcer, der er nødvendige for gennemførelsen- ved kontraktens underskrivelse råde over den væsentlige del af de ressourcer, der er nødvendige for gennemførelsen.2. De ressourcer, der er nødvendige for at deltage i gennemførelsen af en indirekte FDU-aktion, omfatter menneskelige ressourcer, infrastrukturer, finansielle ressourcer og, i givet fald, immaterielle goder.AFDELING 2: PROCEDURER Artikel 8 Gældende procedurer1. Indirekte FDU-aktioner, bortset fra ledsageforanstaltningerne, er normalt genstand for indkaldelse af forslag, der offentliggøres i De Europæiske Fællesskabers Tidende. Forud for indkaldelserne kan der, i informationsøjemed, indhentes interessetilkendegivelser.Indirekte FDU-aktioner på området kontrolleret termonuklear fusion, der gennemføres på grundlag af associeringsaftaler, aftalen om NET, den firesidede samarbejdsaftale mellem Fællesskabet, Japan, den Russiske Føderation og Amerikas Forenede Stater vedrørende ingeniørprojekteringen af den internationale termonukleare forsøgsreaktor (ITER), fællesforetagendet JET (Joint European Torus) eller enhver anden aftale indgået med Fællesskabet, er underlagt de i aftalerne fastsatte procedurer.2. Ledsageforanstaltningerne kan alt efter omstændighederne være genstand for:- indkaldelser af forslag efter samme regler som anført i stk. 1, eller- offentlige udbud, når den indirekte FDU-aktion består i et køb eller en tjenesteydelse, efter de på området gældende regler, eller- indkaldelse af ansøgninger, såfremt foranstaltningen kræver, at Kommissionen tager ligeligt hensyn til de forskellige deltagere i forskningen, med forbehold af andre bestemmelser med samme formål i forbindelse med højtstående eksperter, jf. artikel 5, stk. 2, i femte rammeprogram.3. Indirekte FDU-aktioner, der gennemføres som pilotprojekter, behandles efter dertil egnede procedurer.Artikel 9 Udvælgelseskriterier og gældende betingelser efter procedurens art1. Forslag til en indirekte FDU-aktion hidhørende fra indkaldelser af forslag samt pilotprojekter udvælges på grundlag af de i artikel 3-7 fastsatte betingelser for deltagelse samt kriterierne i litra a), b) og c), idet anvendelsen af disse afhænger af kategorien af den indirekte FDU-aktion og arten af FDU-aktiviteten:a) kriteriekategorierne i bilag I til femte rammeprogramb) supplerende kriterier, som er anført i programmet for forskning og uddannelse på området kontrolleret termonuklear fusion og kerneenergisystemerc) følgende kriterier:- den nyskabende karakter af forslaget til en indirekte FDU-aktion- udsigterne for formidling/udnyttelse af resultaterne, som beskrevet i den plan for formidling og nyttiggørelse, der er vedlagt forslaget til den indirekte FDU-aktion.2. Forslag til ledsageforanstaltninger, der omfattes af en procedure for offentlige udbud, bedømmes efter de kriterier for udvælgelse og tildeling, der er fastlagt efter de gældende bestemmelser på området.3. Tilbudsgiverne i forbindelse med en indkaldelse af ansøgninger udvælges på grundlag af kriterierne i Kommissionens afgørelse herom samt de relevante betingelser for deltagelse, jf. artikel 3, 4 og 5. AFDELING 3: KONTRAKTER Artikel 10 Fællesskabets finansieringsbidrag og støtteberettigede omkostninger1. Fællesskabets finansieringsbidrag består i hel eller delvis godtgørelse af de støtteberettigede omkostninger til den indirekte FDU-aktion under overholdelse af bestemmelserne i bilag III til femte rammeprogram.2. Omkostninger til en indirekte FDU-aktion er støtteberettigede, når de er nødvendige for aktionen og omfattet af kontrakten. Godtgørelse sker, når udgiften er afholdt og opført på regnskabet eller medtaget i skatteopgørelsen.3. Ved kontrakter indgået som følge af indkaldelse af forslag sker betalingen sædvanligvis mod forelæggelse af dokumentation for de støtteberettigede omkostninger i forbindelse med den indirekte FDU-aktion.Generalomkostningerne kan beregnes enten som et fast beløb eller på grundlag af de faktiske udgifter, såfremt der, i sidstnævnte tilfælde, foreligger tilfredsstillende bilag.Efter aftale med Kommissionen kan der anvendes andre metoder, såfremt deltagerne i forslag til en indirekte FDU-aktion anmoder herom:a) ved små projekter: faste beløb, der fastlægges på grundlag af en vurdering af de anslåede omkostninger ved arbejdetb) i andre tilfælde: faste beløb, som er betingede af, at visse kontraktmæssigt aftalte mål nås.4. Begrebet støtteberettigede ekstraomkostninger, der anvendes i bilag III til femte rammeprogram, omfatter følgende elementer:- yderligere omkostninger, som udelukkende skyldes deltagelsen i den indirekte FDU-aktion- et fast bidrag til generalomkostningerne.Ved projekter vedrørende forskning, teknologisk udvikling, demonstration og integrerede projekter som omhandlet i bilag III til femte rammeprogram lægges ekstraomkostninger til grund, såfremt det anvendte regnskab, der anvendes af deltageren i en indirekte FDU-aktion, efter Kommissionens opfattelse ikke tillader at bestemme de samlede faktiske omkostninger ved gennemførelsen af den indirekte FDU-aktion med tilstrækkelig nøjagtighed.Artikel 11 KontrakterForslag til indirekte FDU-aktioner, der udvælges efter en af de i artikel 8 nævnte procedurer, gøres til genstand for en kontrakt.KAPITEL III: AFSLUTTENDE BESTEMMELSER Artikel 12 Eventuelle bestemmelser i programmet for forskning og uddannelse på området kontrolleret termonuklear fusion og kerneenergisystemerI Rådets beslutning om programmet for forskning og uddannelse på området kontrolleret termonuklear fusion og kerneenergisystemer til iværksættelse af femte rammeprogram kan reglerne for virksomheders, forskningscentres og universiteters deltagelse præciseres eller suppleres.Første afsnit gælder dog ikke med hensyn til definitionerne i artikel 1, uddannelsesstipendier, jf. artikel 5, stk. 2, litra b), andet punktum, og landefortegnelsen, jf. artikel 14.Artikel 13 GennemførelsesbestemmelserDe i artikel 3, 7 og 10 omhandlede gennemførelsesbestemmelser fastsættes af Kommissionen.Artikel 14 Offentliggørelse af fortegnelsen over tredjelandeEn fortegnelse over de i artikel 5, stk. 2, litra a), nævnte tredjelande offentliggøres i De Europæiske Fællesskabers Tidende.Artikel 15 RapporterDen årlige rapport, som Kommissionen forelægger Europa-Parlamentet og Rådet i overensstemmelse med artikel 5, stk. 4, i femte rammeprogram, skal indeholde oplysninger om denne afgørelses gennemførelse.Artikel 16 VarighedDenne afgørelse finder anvendelse på indirekte FDU-aktioner til iværksættelse af femte rammeprogram.